จงสรุปบทความ ADB ประมาณการการขยายตัวของเศรษฐกิจเอเชีย
11/12/19 Bloomberg รายงาน Asian Development Bank (ADB) ปรับลดประมาณการการขยายตัวของเศรษฐกิจเอเชียปี 2019 และ 2020 เหลือ 5.2% เท่ากัน จากที่เคยคาดการณ์ว่าจะเติบโตที่อัตรา 5.4% และ 5.5% ตามลำดับ สืบเนื่องจากเศรษฐกิจจีนและอินเดียมีแนวโน้มชะลอตัว ฉุดเศรษฐกิจโดยรวมของทั้งภูมิภาค  ADB ยังคาดการณ์ผลิตภัณฑ์มวลรวมภายในประเทศของจีนอาจขยายตัวเหลือ 6.1% ในปี 2019 และ 5.8% ในปี 2020 จากเดิมที่เคยประมาณการไว้เมื่อเดือน ก.ย. 2019 ที่ 6.2% และ 6.0% ตามลำดับ สืบเนื่องจากความตึงเครียดของสงครามการค้า และราคาเนื้อหมูที่แพงขึ้น ส่งผลกระทบต่อการใช้จ่ายภายในประเทศของคนจีนโดยรวม ทางฝั่งประเทศอินเดียก็ถูกปรับลดคาดการณ์การเติบโตทางเศรษฐกิจเหลือ 5.1% ในปี 2019 และ 6.5% ในปี 2020 สืบเนื่องจากปัญหาสภาพคล่องตึงตัวในบริษัทนอกภาคการเงิน และตลาดแรงงานที่ขยายตัวช้า รวมถึงการบริโภคที่อ่อนแอลง Yasuyuki Sawada หัวหน้านักเศรษฐศาสตร์ของ ADB กล่าวว่า : แม้ว่าการขยายตัวทางเศรษฐกิจในเอเชียยังดูแข็งแกร่งในขณะนี้ แต่ปัญหาความตึงเครียดทางการค้าที่ยืดเยื้อจะเป็นทั้งเครื่องบั่นทอน และขยายตัวเป็นความเสี่ยงขั้นรุนแรงต่อเศรษฐกิจภูมิภาคในระยะยาว นอกจากนี้ยังมีสัญญาณการลงทุนภายในประเทศเริ่มชะลอตัวเพราะความเชื่อมั่นต่อภาคธุรกิจลดลง ทางด้านอัตราเงินเฟ้อมีแนวโน้มปรับตัวขึ้นจากราคาอาหารที่แพงขึ้น และสืบเนื่องจากโรคอหิวาต์แอฟริกาที่ระบาดในสุกร ส่งผลให้เนื้อหมูแพงขึ้นมาก ในขณะที่ ADB คาดว่า GDP ประเทศไทยจะขยายตัวเหลือ 2.6% ในปี 2019 และ 3.0% ในปี 2020 ลดลงจากที่คาดการณ์ก่อนหน้านี้ที่อัตรา 3.0% และ 3.2% ตามลำดับ
Asian Development Bank (ADB) ปรับลดประมาณการการขยายตัวของเศรษฐกิจเอเชียปี 2019 และ 2020 เหลือ 5.2% จากที่เคยคาดการณ์ไว้ที่ 5.4% และ 5.5% เนื่องจากเศรษฐกิจจีนและอินเดียมีแนวโน้มชะลอตัว จนอาจฉุดเศรษฐกิจโดยรวมของทั้งภูมิภาค

นอกจากนี้ ADB ยังคาดการณ์ผลิตภัณฑ์มวลรวมภายในประเทศจีน ว่าอาจขยายตัวเหลือ 6.1% ในปี 2019 และ 5.8% ในปี 2020 จากที่เคยประมาณการไว้ที่ 6.2% และ 6.0% เนื่องจากสงครามการค้า และราคาเนื้อหมูที่แพงขึ้น

ขณะที่อินเดียเองก็ถูกปรับลดคาดการณ์การเติบโตทางเศรษฐกิจเหลือ 5.1% ในปี 2019 และ 6.5% ในปี 2020 จากปัญหาสภาพคล่องตึงตัวในบริษัทนอกภาคการเงิน และตลาดแรงงานที่ขยายตัวช้า รวมไปถึงการบริโภคที่อ่อนแอลง

ด้านอัตราเงินเฟ้อก็มีแนวโน้มปรับตัวขึ้นจากราคาอาหารที่แพงขึ้น และโรคอหิวาต์แอฟริกาที่ระบาดในสุกร ส่งผลให้เนื้อหมูแพง

ส่วนในไทย ADB คาดว่า GDP จะขยายตัวเหลือ 2.6% ในปี 2019 และ 3.0% ในปี 2020 ลดลงจากที่คาดการณ์ก่อนหน้านี้ที่อัตรา 3.0% และ 3.2%
8.การวิเคราะห์ทางการเงิน,9.เศรษฐศาสตร์การเงิน